Hindi News

Local

Bihar

Patna

Tej Pratap Yadav Eat Roll In Restaurant With Dafli Boy In Patna

तेज प्रताप डफली वाले को लेकर पहुंचे रेस्टोरेंट; साथ में खाना खाया

एक वर्ष पहले



कॉपी लिंक

डफली वाले लड़के के साथ रोल खाते तेजप्रताप यादव।

तेज प्रताप को रास्ते में मिला था डफली वाला लड़के, कार में बैठाकर रेस्टोरेंट ले गए

तेज प्रताप के कहने पर लड़के ने डफली बजाई, लोगों की भीड़ जमा देख दोनों निकल गए

पटना. राष्ट्रीय जनता दल (राजद) प्रमुख लालू यादव के बड़े बेटे तेज प्रताप यादव राजनीति से इतर चर्चा में बने रहते हैं। कभी वह भगवान शिव का रूप धरते हैं तो कभी कन्हैया बन बांसुरी बजाते हैं। शुक्रवार को पटना के लोगों को तेजप्रताप का अलग रूप दिखा।



तेज प्रताप शुक्रवार को किसी काम से घर से निकले थे। उन्हें रास्ते में एक डफली वाला लड़का दिख गया। उन्होंने लड़के को अपने साथ कार में बिठा लिया और एक रेस्टोरेंट में ले गए। उन्होंने यहां डफली वाले को रोल खिलाया और खुद भी खाया।



इस दौरान तेज प्रताप ने डफली वाले से डफली बजवाई। इस घटना का वीडियो वायरल हो गया है। वीडियो में दिख रहा है कि तेज प्रताप और डफली वाला लड़का आमने-सामने कुर्सी पर बैठे हैं और रोल खा रहे हैं। खाने के दौरान तेज प्रताप बीच-बीच में उससे बात करते हैं। तेज प्रताप को डफली वाले के साथ खाता देख लोगों की भीड़ जमा हो गई थी। इसके बाद दोनों वहां से निकल गए।



